ଇନକ୍ଲିସିରାନ, ଏକ ବିକ୍ରୟ ନାମ ଲେକ୍ଭିଓ, ହେଉଛି ଏକ ଔଷଧ ଯାହା ରକ୍ତରେ କୋଲେଷ୍ଟେରୋଲ କମାଇବା ପାଇଁ ବ୍ୟବହୃତ ହୁଏ । ଏହା ପ୍ରାଥମିକ ହାଇପରକୋଲେଷ୍ଟେରୋଲେମିଆ କିମ୍ବା ମିଶ୍ରିତ ଡିସଲିପିଡେମିଆରେ କମ୍ ଚର୍ବିଯୁକ୍ତେ ଖାଦ୍ୟ ଖାଇଲେ ମଧ୍ୟ ଯେତେବେଳେ ଷ୍ଟାଟିନ ଦେଲେ ମଧ୍ୟ ଉପଶମ ନ ହେଲେ ଏହା ଦିଆଯାଏ । ଏଥିରେ ହେଟେରୋଜାଇଗସ୍ ପାରିବାରିକ ହାଇପରକୋଲେଷ୍ଟେରୋମିଆ ଏବଂ ଆଥେରୋସ୍କ୍ଲେରୋଟିକ୍ ହୃଦ୍‌ରୋଗ   ଅନ୍ତର୍ଭୁକ୍ତ । ଏହା ଚର୍ମ ତଳେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକସନ ନେଇଥିବା ସ୍ଥାନରେ ପ୍ରତିକ୍ରିୟା, ଗଣ୍ଠି ଯନ୍ତ୍ରଣା, ମୂତ୍ରନଳୀ ସଂକ୍ରମଣ, ତରଳ ଝାଡ଼ା, ବ୍ରୋଙ୍କାଇଟିସ୍, ଚରମ ଯନ୍ତ୍ରଣା ଏବଂ ଅଣନିଶ୍ୱାସ ହୋଇପାରେ । ବିଶ୍ୱାସ କରାଯାଏ ଯେ ଗର୍ଭାବସ୍ଥାରେ ବ୍ୟବହାର କଲର ଶିଶୁର କ୍ଷତି କରିପାରେ। ବୃକ୍‌କ କିମ୍ବା ଯକୃତ ଜନିତ ସମସ୍ୟାରେ ବ୍ୟବହାର ଅପେକ୍ଷାକୃତ ସୁରକ୍ଷିତ ଦେଖାଯାଏ । ଏହା ଏକ ଛୋଟ ହସ୍ତକ୍ଷେପକାରୀ ଆରଏନଏ   ଯାହା ପ୍ରୋଟିନ୍ ପିସିଏସକେ୧୯ ଉତ୍ପାଦନକୁ ବାଧା ଦିଏ । ୨୦୨୦ରେ ୟୁରୋପରେ ଏବଂ୨୦୨୧ରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ଇନକ୍ଲିସିରାନକୁ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ଏହା ସ୍ୱତନ୍ତ୍ର ଔଷଧ ଦୋକାନରେ ଉପଲବ୍ଧହୁଏ । ଯୁକ୍ତରାଜ୍ୟରେ ଏହାର ମୂଲ୍ୟ 2022 ଅଜ୍ଞାତ ଥିଲା, ଅବଶ୍ୟ, ୨୦୨୧ ସୁଦ୍ଧା ୨୮୪ ମିଗ୍ରା ସିରିଞ୍ଜ ପ୍ରତି ମୂଲ୍ୟ ୨୦୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୩,୪୦୦ ଡଲାର ଅଟେ।